CELEX: 32016R0898
Language: lv
Date: 2016-06-08 00:00:00
Title: Komisijas Īstenošanas regula (ES) 2016/898 (2016. gada 8. jūnijs) par atļauju lietot Bacillus licheniformis (ATCC 53757) un tā proteāzes (EC 3.4.21.19) preparātu kā barības piedevu gaļas cāļiem, dējējvistām un retāk audzētu sugu gaļas mājputniem un dējējputniem, kā arī dekoratīvajiem putniem (atļaujas turētājs Novus Europe S.A./N.V.) (Dokuments attiecas uz EEZ)

9.6.2016   
            
            
               LV
            
            
               Eiropas Savienības Oficiālais Vēstnesis
            
            
               L 152/11
            
         KOMISIJAS ĪSTENOŠANAS REGULA (ES) 2016/898
   (2016. gada 8. jūnijs)
   par atļauju lietot Bacillus licheniformis (ATCC 53757) un tā proteāzes (EC 3.4.21.19) preparātu kā barības piedevu gaļas cāļiem, dējējvistām un retāk audzētu sugu gaļas mājputniem un dējējputniem, kā arī dekoratīvajiem putniem (atļaujas turētājs Novus Europe S.A./N.V.)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju Bacillus licheniformis (ATCC 53757) un tā proteāzes (E.C.3.4.21.19) preparātam. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Šis pieteikums attiecas uz atļauju lietot Bacillus licheniformis (ATCC 53757) un tā proteāzes (E.C. 3.4.21.19) preparātu kā barības piedevu gaļas cāļiem, dējējvistām un retāk audzētu sugu gaļas putniem un minētajiem putniem līdz dēšanas brīdim, kā arī dekoratīvajiem putniem un paredz to klasificēt piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (turpmāk “Iestāde”) 2015. gada 11. marta atzinumā (2) secināja, ka, ievērojot ierosinātos lietošanas nosacījumus, Bacillus licheniformis (ATCC 53757) un tā proteāzes (EK 3.4.21.19) preparātam nav kaitīgas ietekmes uz dzīvnieku veselību, cilvēku veselību vai vidi un ka tas, lietojot šo preparātu ieteiktajā devā, var uzlabot barības patēriņa rādītāju gaļas cāļiem, bet tikai tad, ja to uzturā tiek pazemināts proteīna daudzums. Tiek uzskatīts, ka šo secinājumu var attiecināt arī uz dējējvistām, retāk audzētu sugu gaļas putniem un dējējputniem, kā arī dekoratīvajiem putniem. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
            
         
               (5)
            
            
               
                  Bacillus licheniformis (ATCC 53757) un tā proteāzes (EC 3.4.21.19) preparāta novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tāpēc šo preparātu būtu jāļauj lietot atbilstīgi šīs regulas pielikumam.
            
         
               (6)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “Zootehniskās piedevas”, funkcionālajā grupā “Citas zootehniskās piedevas”, ir atļauts lietot par dzīvnieku barības piedevu, ievērojot minētajā pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 8. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  EFSA Journal 2015; 13(3):4055.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktīvās vielas KVV/vienības uz kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: citas zootehniskās piedevas (zootehnisko parametru uzlabošana)
                  
               
            
                  4d12
               
               
                  Novus Europe S.A./N.V.
               
               
                  
                     Bacillus licheniformisATCC 53757 un tā proteāze EC 3.4.21.19
               
               
                  
                     Piedevas sastāvs
                  
                  
                     Bacillus licheniformis (ATCC 53757) un tā proteāzes EC 3.4.21.19 preparāts, kas satur vismaz:
                  
                              —
                           
                           
                              
                                 Bacillus licheniformis (ATCC 53757):
                              1 × 109 KVV/g piedevas
                           
                        
                              —
                           
                           
                              proteāzi 6 × 105 U/g piedevas (1)
                              
                              Cietā veidā
                           
                        
                     Aktīvās vielas raksturojums
                  
                  
                     Bacillus licheniformis (ATCC 53757) dzīvotspējīgās sporas un tā proteāze EC 3.4.21.19
                  
                     Analīzes metode
                      (2)
                  
                  
                     Bacillus licheniformis ATCC 53757 identificēšana un uzskaitīšana barības piedevā, premiksos un barībā:
                  
                              —
                           
                           
                              identifikācija: pulsa lauka gela elektroforēze (PFGE),
                           
                        
                              —
                           
                           
                              skaitīšanas metode: Petri trauciņa un uztriepuma metode ar agarizētu barotni, kurā izmanto triptona–sojas agaru (EN 15784)
                           
                        Proteāzes kvantitatīva noteikšana barības piedevā, premiksos un barībā:
                  
                              —
                           
                           
                              kolorimetriskā metode, ar kuru nosaka para-nitroanilīnu (pNA), kas rodas fermentatīvajā reakcijā, proteāzei škeļot Suc-Ala-Ala-Pro-Phe-pNA substrātu 37 °C temperatūrā
                           
                        
               
                  Gaļas cāļi un dējējvistas
                  Retāk audzētu sugu gaļas mājputni un dējējputni
                  Dekoratīvie putni
               
               
                  —
               
               
                  5 × 108 KVV
                  
                     Bacillus licheniformis
                  
                  3 × 105U proteāze
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un noturību pret granulēšanos.
                           
                        
                              2.
                           
                           
                              Ieteicamā minimālā deva: 500 mg/kg kompleksās barības.
                           
                        
                              3.
                           
                           
                              Ja piedevas un premiksi tiek lietoti barības ražošanā, ir jānodrošina darba metodes un attiecīgi organizatoriskie pasākumi, lai novērstu bīstamību ieelpojot, saskarē ar ādu vai acīm. Ja šie pasākumi un metodes nevar samazināt saskari ar ādu, elpceļiem vai acīm līdz pieņemamam līmenim, piedevas un premiksus jālieto, izmantojot atbilstošus individuālās aizsardzības līdzekļus.
                           
                        
                              4.
                           
                           
                              Atļauts lietot barībā, kura satur šādus atļautus kokcidiostatus: diklazurils, nikarbazīns, dekokvināts, semduramicīna nātrijs, lazalocīdnātrijs, monenzīnnātrijs, robenidīna hidrohlorīds, maduramicīnamonijs, narazīns vai salinomicīnnātrijs.
                           
                        
                              5.
                           
                           
                              Ieteicams izmantot devās ar samazinātu proteīna daudzumu.
                           
                        
               
                  2026. gada 29. jūnijs
               
            
         (1)  U ir proteāzes daudzums, kas 37 °C temperatūrā pie pH 8,0 vienā minūtē no sukcinil-Ala-Ala-Pro-Phe-pNA (C30H36N6O9) substrāta atbrīvo vienu mikromolu para-nitroanilīna (pNA).
      
         (2)  Sīkāka informācija par analīzes metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.